SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 301

**2018. gada 31. oktobrī plkst. 10.00**

Rīgā, Jēkaba ielā 16, komisijas sēžu zālē

Sēdē piedalās:

komisijas locekļi:

**Ainars Latkovskis**

**Kārlis Seržants**

**Kārlis Krēsliņš**

**Aleksejs Loskutovs**

**Jānis Ruks**

**Veiko Spolītis**

**Edvīns Šnore**

**Zenta Tretjaka**

**Juris Vectirāns**

**Mihails Zemļinskis**

citas personas:

* Iekšlietu ministrs **Rihards Kozlovskis**
* Iekšlietu ministrijas parlamentārā sekretāre **Evika Siliņa**

Saeimas Juridiskā biroja vecākā juridiskā padomniece **Līvija Millere**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultants Māris Veinalds, konsultantes Margita Markevica, Inese Silabriede, Daina Sunepa**

**Sēdi vada:** komisijaspriekšsēdētājs A.Latkovskis

**Sēdi protokolē:** D.Sunepa

**Sēdes veids:** atklāta

Darba kārtība:

**12. Saeimas komisijas noslēguma sēde.**

**A.Latkovskis:** atklāj sēdi.

Atgādina, ka vakardienas, 30. oktobra sēdē, apspriežot likumprojektu “Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā “ (Nr. 1361/Lp12) otrajam lasījumam, deputātiem tika izdalītas atsevišķas lapas ar priekšlikumu papildināt 52. panta otro daļu ar 11. un 12. punktu. Dod vārdu komisijas vecākajai konsultantei I.Barvikai.

**I.Barvika:** norāda uz tehnisku kļūdu iepriekš minētajā komisijas priekšlikumā, jo 52. pantā “Kontroles dienesta atbildība” nav vairāku daļu. Ierosina labot komisijas lēmumu un priekšlikuma tekstā paredzēto 11. un 12. punktu ietvert likuma 51. pantā “Kontroles dienesta pienākumi un tiesības”.

*Deputātiem nav iebildumu.*

Komisija **nolemj** labot 30. oktobra sēdes lēmumu attiecībā uz iepriekš minēto komisijas priekšlikumu un papildināt ar 11. un 12. punktu likuma 51. panta otro daļu.

**A.Latkovskis:** informē par komisijas paveikto likumdošanas un parlamentārās uzraudzības jomā 12. Saeimas laikā. Atzīmē, ka kopējais komisijas sēžu skaits – 301. Atzinīgi vērtē Korupcijas novēršanas apakškomisijas darbu.

Vērš uzmanību uz nepabeigtajiem darbiem, kurus varēs turpināt 13. Saeimas komisija, – likumprojekts “Ieroču aprites likums” (Nr.1355/Lp12), seši likumprojekti, kas saistīti ar jauno Administratīvās atbildības likumu.

Norāda, ka ceturtdien, 1. novembrī, Saeima trešajā lasījumā skatīs likumprojektu “Grozījumi Šengenas informācijas sistēmas darbības likumā ([1325/Lp12](http://titania.saeima.lv/LIVS12/saeimalivs12.nsf/webSasaiste?OpenView&restricttocategory=1325/Lp12)), kā arī komisijas noraidīto likumprojektu “Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā ([1377/Lp12](http://titania.saeima.lv/LIVS12/saeimalivs12.nsf/webSasaiste?OpenView&restricttocategory=1377/Lp12)).

**A.Latkovskis:** dod vārdu Iekšlietu ministrijas pārstāvjiem – ministram R.Kozlovskim un parlamentārajai sekretārei E.Siliņai.

**R.Kozlovskis:** pateicas komisijai par atbalstu daudzu normatīvo aktu pieņemšanā, kas skar iekšlietu sistēmu.

**E.Siliņa:** arī pateicas komisijai par sadarbību. Uzsver komisijas spēju pieņemt konstruktīvus lēmumus.

**A.Latkovskis:** dod vārdu komisijas locekļiem.

*Deputāti norāda uz spilgtākajām atziņām, kas gūtas, strādājot Saeimā. Atzinīgi vērtē komisijas paveikto un uzsver komisijas spēju panākt kompromisus, lemjot par valstij svarīgiem jautājumiem.*

**A.Latkovskis:** dod vārdu Saeimas Juridiskā biroja pārstāvei L.Millerei.

**L.Millere: atzīst, ka ar šo komisijas sastāvu viņai bijis patīkami strādāt un sevišķi priecējis komisijas priekšsēdētāja darba un vadības stils.**

**A.Latkovskis:** pateicasvisiem klātesošajiem par darbu. Slēdz sēdi.

Sēde pabeigta plkst. 10.20

Komisijas priekšsēdētājs A.Latkovskis

Komisijas sekretārs K.Krēsliņš

Sēdes protokolētāja D.Sunepa